**KÖTELEZŐ NYILATKOZATOK**

**/Jelen nyilatkozatot az eljárás titkosságára tekintettel a pályamű részeként nem kell csatolni, a nyilatkozat elfogadását EKR űrlapon kell megtenni. Amennyiben jelen nyilatkozat a pályamű részeként aláírással ellátva benyújtásra kerül, az a pályamű érvénytelenségét eredményezi./**

**a „Wolff Palota – Hotel létesítése a Dósa Nádor téren” tárgyú tervpályázathoz**

1. Kijelentem, hogy a nyílt, titkos tervpályázati felhívásban és a tervpályázati dokumentációban foglalt feltételeket megismertem és azokat jelen nyilatkozattal elfogadom, azokat magamra nézve kötelezőnek ismerem el különösen, de nem kizárólagosan a tervpályázati kiírásban szereplő szerződési feltételeket is. Tudomásul veszem továbbá, hogy a tervpályázati eljárások szabályairól szóló 310/2015.(X.28.) Korm. rendelet 17. § (2) bekezdése értelmében a pályázó azzal, hogy pályaművét benyújtotta, a tervpályázati kiírás feltételeit magára nézve kötelezőnek elfogadja.

2. Felelősségem tudatában nyilatkozom, hogy jelen pályázat (pályamű) készítőivel, a pályamű vezető tervezőjével, valamint a közreműködő társtervezőkkel, munkatársakkal szemben a 310/2015.(X.28.) Korm. rendelet 18. § (3) és (4) bekezdéseiben felsorolt kizáró okok egyike sem áll fenn, továbbá tudomásul veszem, hogy a Korm. rendelet 17. § (3) bekezdése értelmében nem indulhat pályázóként az a gazdálkodó szervezet vagy természetes személy, aki szakmai tevékenysége körében – három évnél nem régebben meghozott jogerős ítéletben megállapított - jogszabálysértést követett el.

3. Nyilatkozom, hogy a pályázatot (pályaművet) benyújtó(k)nak van legalább egy fő építész, egy fő épületgépész és egy fő tartószerkezeti tervezője, aki saját országában, vagy abban az országban, ahol munkáját végzi jogosult hivatalos építész, épületgépész és tartószerkezeti tervezői munkavégzésre.

4. Elfogadom, hogy a győztes Pályázókkal az Ajánlatkérőnek csak abban az esetben van lehetősége szerződést kötni, amennyiben tervezési jogosultságuk a Magyar Építész és/vagy Mérnök Kamaránál akkreditálásra kerül, vagy a tervezésbe olyan magyar tervezőirodát von be partnerként, amely rendelkezik a szükséges jogosultságokkal. Tudomásul veszem, hogy a szerződéskötéskor meglévő akkreditált tervezői jogosultság vagy akkreditált jogosultsággal rendelkező partner megléte a Pályázó felelőssége.

5. Nyilatkozom, hogy a pályamű szerzőiként név szerint megjelölt személyek a tervezési feladat ellátására jogosultak, továbbá nyilatkozom, hogy a tervpályázat eredményhirdetésének időpontjában a szerzőkkel a feladat továbbtervezésére érvényes szerződéses megállapodással, vagy munkaszerződéssel rendelkezünk.

6. Elfogadom, hogy a tervpályázaton egy pályázó csak egy pályaművel vehet részt. A társszerzők és a szerzők munkatársai (a vonatkozó etikai normák betartásával) több pályamű elkészítésében is közreműködhetnek.

7. Felhatalmazza az Ajánlatkérőt, hogy a pályamű egy példányát a tervpályázat tárgyának kulturális jelentőségére tekintettel megőrzi és kiállíthatja.

4. Nyilatkozom, hogy a kiírásban meghirdetett tervezési feladat elkészítésére vállalkozom, és a tervpályázati kiírás továbbtervezésre vonatkozó feltételeit magamra nézve kötelezőnek elfogadom.

5. Nyilatkozom, hogy tervezési megbízásom esetén az Ajánlatkérő által meghatározott mértékű tervezői felelősségbiztosítást kötök, az erre vonatkozó biztosítási ajánlatot a tervezési szerződés aláírásakor bemutatom, a felelősségbiztosításról szóló kötvényt pedig a szerződés megkötését követő 10 munkanapon belül az Ajánlatkérő rendelkezésére bocsátom és a biztosítást a garanciális időszakának végéig fenntartom.

6. Valamennyi, rendelkezésemre bocsátott információ, adat, továbbá az általam megismert tények birtokában és azok szakszerű értékelését követően nyilatkozom, hogy a tervpályázathoz készített költségbecslés szerint a pályaműben szereplő terv – megépíthető.

7. Tudomásul veszem a tervpályázati dokumentáció 1.13. pontjában előírt határidőket.

8. Tudomásul veszem, hogy a pályázat benyújtásával kapcsolatban felmerült valamennyi költség a pályázót terheli, az másra át nem hárítható.

9. Polgári és büntetőjogi felelősségem teljes tudatában kijelentem, hogy a rendelkezésemre bocsátott tervpályázati dokumentáció és annak mellékletei, továbbá minden, az ajánlatkérő által biztosított dokumentum, adat másra át nem ruházható, azokat harmadik személynek át nem adom és kizárólag a „**Wolff Palota – Hotel létesítése a Dósa Nádor téren**” tárgyú tervpályázathoz használom fel.

10. A tervpályázati eljárások részletes szabályairól szóló 310/2015. (X.28.) kormányrendelet 23. § (3) bekezdésének b) pontja alapján visszavonhatatlanul kötelezettséget vállalok arra, hogy a 20. § (4) bekezdés *k)* pontjában megfogalmazott követelmények szerinti szolgáltatás teljesítésére (tervezési feladat elkészítésére) vállalkozom, továbbá ehhez a megfelelő szakértelemmel és - amennyiben a feladat ellátásához az szükséges - a külön jogszabály szerinti jogosultsággal rendelkezem, az ajánlattételre való felhívás esetén a Kiíró által a továbbtervezés tárgyában megindított hirdetmény nélküli tárgyalásos közbeszerzési eljárásban ajánlatot nyújtok be, majd az eljárás eredményes lezárultát követően a továbbtervezésre (tervezési feladat további feldolgozására) vonatkozó tervezési szerződést – a Kiíró által a jelen tervpályázat során megadott feltételekkel **– megkötöm**.

11. Kijelentem, hogyha a továbbtervezés tárgyában megindított közbeszerzési eljárásban mégsem tudok ajánlatot tenni, vagy a tervezési szerződést mégsem tudom megkötni, azaz a további tervezést a szerződés kötés vagy a szerződés teljesítése időszakában bármely okból nem tudom vagy nem vagyok képes vállalni vagy folytatni, úgy jelen nyilatkozatom aláírásával kijelentem és kötelezettséget vállalok arra, hogy ennek a körülménynek a bekövetkezése esetén már a jelen nyilatkozatommal lehetővé teszem, hogy a továbbtervezést más elvégezhesse, és ennek a körülménynek a bekövetkezése esetére a jelen nyilatkozatommal visszavonhatatlanul és feltétel nélkül hozzájárulok ahhoz, hogy a pályamű felhasználásával a tervezést a továbbtervezők folytathassák, és ezért a hozzájárulásért a kiírótól, vagy a továbbtervezést végzőtől semminemű ellenszolgáltatást nem kérek, kárigényt nem terjesztek elő.

12. Tudomásul veszem a tervpályázati eljárások szabályairól szóló 310/2015.(X.28.) Korm. rendelet valamennyi előírását, különös tekintettel a titoktartásra, illetve a tervpályázati eljárás titkosságára vonatkozó szabályokat.

13. Polgári és büntetőjogi felelősségem teljes tudatában kijelentem, hogy a pályázat benyújtása során tett nyilatkozataim mindenben megfelelnek a valóságnak.

14. Tudomásul veszem továbbá, hogy a tervpályázati eljárás hivatalos nyelve a magyar, más nyelven a kommunikáció nem lehetséges, illetve arra sem a Kiíró, sem pedig a Bonyolító nem kötelezhető.

**Jelen nyilatkozatot az eljárás titkosságára tekintettel a pályamű részeként nem kell csatolni, a nyilatkozat elfogadását EKR űrlapon kell megtenni. Amennyiben jelen nyilatkozat a pályamű részeként aláírással ellátva benyújtásra kerül, az a pályamű érvénytelenségét eredményezi.**